The Loco-Motion

«The Loco-Motion» er ein popsong frå 1962, skriven av dei amerikanske låtskrivarane Gerry Goffin og Carole King. «The Loco-Motion» vart opphavleg skriven for Dee Dee Sharp, men Sharp avviste songen. Songen er kjend for å ha nådd topp 5 på den amerikanske singellista tre gonger – kvar gong i eit forskjellig tiår og framført av songar frå tre forskjellige kulturar: først den afroamerikanske popsongaren Little Eva i 1962 (1. plass);Little Eva, «The Loco-Motion" Chart Positions Henta 4. august 2016 så det amerikanske hardrockbandet Grand Funk Railroad i 1974 (1. plass);Grand Funk Railroad, «The Loco-Motion" Chart Positions Henta 4. august 2016 og til slutt den australske songaren Kylie Minogue i 1988 (tredjeplassen).Kylie Minogue, «The Loco-Motion" Chart Positions Henta 4. august 2016

«The Loco-Motion» var òg den andre songen i historia som nådde toppen av Billboard-lista i USA med to forskjellige artistar. Den første songen som klarte dette var «Go Away Little Girl», som òg var skriven av Goffin og King. I alt er det ni songar som har klart dette.Billboard Hot 100 Chart 50th Anniversary

Little Eva-versjonen

Bakgrunn
King og Goffin skreiv «The Loco-Motion» med håp om at Dee Dee Sharp , som hadde hatt ein stor hit med «Mashed Potato Time», skulle spele inn songen. Sharp takka nei til songen, og dette opna høvet for Eva Boyd å få spele inn songen. 
Boyd var i røynda barnepassaren til Carole King, og vart introdusert for King og ektemannen Gerry Goffin av The Cookies, ei lokal jentegruppe som òg spelte inn musikk for låtskrivarane. Ho hadde spelt inn ein demoversjon av songen fordi ho var tilgjengeleg. Eva Boyd gav ut den innspelte versjonen under namnet Little Eva.  «The Loco-Motion» vart først gjeven ut på det nye selskapet Dimension Records, som stort sett berre gav ut songar skrivne og produserte av Goffin og King. Det finst to vanlege versjonar av songen. Den eine har handklapping i versa, og den andre har det ikkje. King song korvokal på innspelinga. 

Songen er eit populært døme på dansesong-sjangeren der mykje av teksten går med på å skildre sjølve dansen, vanlegvis dansa som ein slags linjedans. Songen kom derimot før dansen, som vart funnen opp av Little Eva då ho promoterte han.

Mottaking
I USA vart «The Loco-Motion» den sjette mest suksessrike singelen i 1962 i følgje Billboard. Det var òg den tredje mest suksessrike singelen i 1962 i Sør-Afrika.Song title 46 - The Loco-Motion I mars 1965 song Little Eva songen på ABC-TV-serien Shindig!, og dette er den einaste kjende filmklipppet der ho syng songen. Det vart raskt spelt inn ein coverversjon av songen av den britiske jentegruppa The Vernons Girls og denne gjekk inn på lista same veka som Little Eva-versjonen. The Vernons Girls-versjonen stoppa på 47. plassen i Storbritannia, medan Little Eva-versjonen nådde andreplassen på den britiske lista. Han gjekk inn på lista att kring ti år seinare og nådde då 11. plassen. Little Eva-versjonen av songen vart seinare nytta i David Lynch-filmen Inland Empire (2006). «The Loco-Motion» er rangert på 359. plassen på lista til Rolling Stone over dei 500 beste songane gjennom tidene. 

Lister
Liste (1962-1963)PlasseringCanada1Noreg1UK Singles Chart2US Billboard Hot 1001

The Beatles-versjonen
I følgje forfattaren Mark Lewisohn i The Complete Beatles Chronicles (s. 363) spelte The Beatles «The Loco-Motion» live frå 1962 til kring 1963. Det er uklårt om det var John Lennon eller Paul McCartney eller begge som song songen. Det finst ingen kjende opptak av dette. 

Sylvie Vartan-versjonen
I 1962 spelte den franske songaren Sylvie Vartan ein versjon av «The Loco-Motion» på fransk kalla «Le Locomotion». Vartan-versjonen nådde toppen av singellista i Frankrike den 13. oktober 1962 og låg der i ei veke.InfoDisc : Tout les Titres N° 1 des 60's

Grand Funk Railroad-versjonen

Den amerikanske hardrockgruppa Grand Funk Railroad spelte inn ein versjon av songen i 1974, produsert av Todd Rundgren. Avgjersla om å spele denne songen kom etter gitaristen Mark Farner plystra på songen i studio. Grand Funk-versjonen består av gitarar, mange lag med harmonivokal og tunge trommer. Songen vart gjeven ut på albumet Shinin' On, og så på singel i mai 1974. Singelen nådde toppen av den amerikanske singellista, femteplassen i Australia, toppen av lista i Canada og 11. plassen i Tyskland. 

Lister
Liste (1974-1975)PlasseringAustralia5Austerrike7Canada1Tyskland11US Billboard Hot 1001

Carole King-versjonen
Carole King spelte òg inn ein versjon av «The Loco-Motion» i 1980 for studioalbumet Pearls: Songs of Goffin and King. Albumet nådde 44. plassen på albumlista i USA. King sjølv song òg songen på konsertalbumet The Living Room Tour frå juli 2005. 

Dave Stewart og Barbara Gaskin-versjonen
I 1986 spelte Dave Stewart og Barbara Gaskin ein versjon av songen for ein singel i mai det året. Duoen hadde hatt ein hitt attende i 1981 med ein versjon av «It's My Party», men hadde hatt lite suksess sidan den gongen. Denne songen vart heller ikkje særleg suksessrik og nådde 70. plassen på den britiske singellista.Dave Stewart and Barbara Gaskin - UK singles chart

Kylie Minogue-versjonen 

Den australske popstjerna Kylie Minogue gav ut ein versjon av songen i juli 1987 som debutsingelen hennar. Etter ei framføring av songen under ein australsk fotballkamp med besetninga frå den australske såpeoperaen Neighbours, fekk Minogue platekontrakt med Mushroom Records for å gje ut songen som singel. Singelen kom ut 28. juli 1987 i Australia, Sverige og Italia med tittelen «Locomotion».

Songen vart ein stor suksess i heimlandet og ho fekk ein ny platekontrakt med PWL Records i London, der ho fekk arbeide med det suksessrike teamet Stock Aitken & Waterman. - Kylie.com - Henta 4. august 2016 Den 28. juli 1988 vart ein nyinnspelt versjon produsert av Stock Aitken & Waterman gjeve ut verda over som «The Loco-Motion». Denne utgåva vart igjen ein stor suksess og nådde topp 5 i Storbritannia, USA og Canada. Minogue-versjonen vart nytta i filmen Arthur 2: On the Rocks i 1988 med Dudley Moore og Liza Minnelli. 

1987-utgåva av «Locomotion» låg sju veker på toppen av singellista i Australia. Songen vart den mestseljande singelen i Australia i 1980-åra. Songen gjorde det òg godt i Europa og Asia og nådde toppen av listene i Belgia, Finland, Irland, Israel, Japan og Sør-Afrika. 

1988-utgåva av songen debuterte på andreplassen på lista i Storbritannia. Han låg på andreplassen i fire veker før han fall ned til tredjeplassen. Singelen vart 11. bestseljande i Storbritannia det året med 440 000 selde eksemplar.Kylie - The Biography, Sean Smith 

I 2012, under 25-årsjubileet hennar, gjekk songen inn att på den japanske singellista på ein 83. plass.Kylie Minogue Chart Positions Henta 4. august 2016

I 1988 vart songen nominert til beste internasjonale singel i Canada. 

Musikkvideo
Musikkvideoen til «Locomotion» vart filma på Essendon lufthamn og ABC sine studio i Melbourne i Australia. Videoen til «The Loco-Motion» nytta dei same filmopptaka som den australske videoen. 

Format og innald

The Loco-motion (1988)
● Britisk 7"-singel
 "The Loco-motion" (7" mix) — 3:17
 "I'll Still Be Loving You" — 3:45

● Britisk 12" vinylsingel
 "The Loco-motion" (Kohaku Mix) — 5:59
 "I'll Still Be Loving You" — 3:45

● Britisk 12" remix
 "The Loco-motion" (Sankie Mix) — 6:35
 "I'll Still Be Loving You" — 3:45

● USA 7" vinyl singel/kassett
 "The Loco-motion" (LP version) — 3:17
 "I'll Still Be Loving You" — 3:45

● USA 12" vinylsingel
 "The Loco-motion" (Kohaku Mix) — 5:59
 "The Loco-motion" (Sankie Mix) — 6:35
 "The Loco-motion" (LP version) — 3:17
 "I'll Still Be Loving You" — 3:45

● Tysk CD-singel
 "The Loco-motion" (Kohaku Mix) — 5:59
 "I'll Still Be Loving You" — 3:45

iTunes digitalutgåve (2009)
●"Locomotion" (australsk versjon )
 "Locomotion"
 "Locomotion" (Chugga-Motion Mix)
 "Locomotion" (The Girl Meets Boy Mix)
 "Getting Closer"
 "Getting Closer" (UK mix) (previously unreleased)
 "Getting Closer" (UK instrumental) (previously unreleased)
 "Getting Closer" (Extended Oz Mix)
 "Getting Closer" (Extended Oz Instrumental) (previously unreleased)
 "Glad to Be Alive"

● "The Loco-Motion"
 "The Loco-Motion" (7" mix)
 "The Loco-Motion" (The Kohaku Mix)
 "The Loco-Motion" (7" instrumental) (previously unreleased)
 "The Loco-Motion" (7" backing track) (previously unreleased)
 "I'll Still Be Loving You"
 "I'll Still Be Loving You" (instrumental) (previously unreleased)
 "I'll Still Be Loving You" (backing track) (previously unreleased)

Lister
Vekeslister

Liste (1987)Plasseringslokylie.com - ChartsAustralia N.B. The Kent Report chart was licensed by ARIA between 1983 and 19. juni 1988.1New Zealand 8Liste (1988–1989)PlasseringAusterrike3Belgia1Canada1Nederland6Europa1Finland1Frankrike5Tyskland3Irland1Italia6Japan1Noreg3Peru1Sør-AfrikaSouth Africa Singlar Chart1Sverige10Sveits2UK Singles Chart2U.S. Billboard Hot 1003U.S. Billboard Hot Dance Club Play12U.S. Billboard Hot Dance Music/Maxi-Singlar Sales4U.S Cashbox  - Cashbox Top 100 Singlar NOVEMBER 12, 19884

Salstrofé

Årslister
ÅrLandPlassering1987-1989AustraliaList of Top 25 singles for 1987 in Australia11988-1989TysklandGerman Top 20 - The Chart Of 198829NederlandJAAROVERZICHTEN - SINGLE 198860UK Singles ChartUK Singlar Top 50 for Year - 198811U.S. Billboard Hot 100Top 100 Hits of 1988/Top 100 Songs of 198849

Tiårsliste
Land (1989)PlasseringAustralia1

Andre versjonar
Songen vart spelt inn av La Toya Jackson i 1992 som ein del av Moulin Rouge-showet hennar Formidable. Det er den einaste songen på showet som vert sungen på engelsk, resten er på fransk. 
I 1983 song Mike Love frå The Beach Boys ¨songen på Love og Dean Torrence-album Rock 'N' Roll City.

Kjelder

Denne artikkelen bygger på «The Loco-Motion» frå ,  den 4. august 2016.  

Bakgrunnsstoff


Kategori:Songar frå 1962
Kategori:Singlar frå 1962
Kategori:Singlar frå 1974
Kategori:Singlar frå 1987
Kategori:Singlar frå 1988
Kategori:Songar med tekst av Gerry Goffin
Kategori:Songar skrivne av Carole King
Kategori:Little Eva-songar
Kategori:Grand Funk Railroad-songar
Kategori:Kylie Minogue-songar
Kategori:Carole King-songar
Kategori:La Toya Jackson-songar
Kategori:Shelley Fabares-songar
Kategori:Električni Orgazam-songar
Kategori:Emerson, Lake & Palmer-songar
Kategori:Ringo Starr-songar
Kategori:Alexia-songar
Kategori:Atomic Kitten-songar
Kategori:Dwight Yoakam-songar
Kategori:Orange Range-songar
Kategori:Songar produserte av Gerry Goffin
Kategori:Songar produserte av Todd Rundgren
Kategori:Songar produserte av Stock Aitken Waterman
Kategori:Nummer-ein-singlar i Australia
Kategori:Nummer-ein-singlar i Canada
Kategori:Songar på toppen av Billboard-lista
Kategori:Nummer-ein-singlar i Europa
Kategori:Songar på toppen av VG-lista
Kategori:Nummer-ein-singlar i Belgia
Kategori:Nummer-ein-singlar i Finland
Kategori:Nummer-ein-singlar i Irland
Kategori:Nummer-ein-singlar i Sør-Afrika
Kategori:Nummer-ein-singlar i Peru
Kategori:Nummer-ein-singlar i Japan
Kategori:Nummer-ein-singlar i Frankrike
Kategori:Dimension Records-singlar
Kategori:Capitol Records-singlar
Kategori:Mushroom Records-singlar
Kategori:Geffen Records-singlar
Kategori:CBS Records-singlar
Kategori:Pete Waterman Entertainment-singlar
Kategori:Songar om tog
Kategori:Debutsinglar frå 1962
 359
Kategori:Utvalde artiklar 2025